Video: Ouma laat kobra les opsêSkermgreep uit die video Jou mond sal dalk oophang as jy dié video sien van ŉ bejaarde vrou wat sommer vinnig met ŉ kobra afreken – so rustig asof dit ŉ stuk tou is. Die video word wyd op sosiale media gedeel nadat Susanta Nanda, ŉ bosbou-beampte van Indië, dit op Twitter gepubliseer het. Hy het die slang as ŉ kobra uitgeken. Die vrou loop met die slang in een hand en sleep dit agter haar aan. Sy loop oor die perseel en gooi die slang weg. “Ouma, dis nie hoe mens ŉ kobra hanteer nie,” het Nanda gesê toe hy die video gedeel het. Talle Twitter-gebruikers het die ouma geloof vir haar waagmoed. Ander het laat weet dit is vermoedelik in Gujarat verfilm. Grandma that’s not the way to treat a COBRA???? pic.twitter.com/RkQg8gdBQk — Susanta Nanda IFS (@susantananda3) May 26, 2020 Klik hier as die video nie direk in jou webblaaier wil speel nie